b'\n_START_ARTICLE_\n99. pehotni bataljon (lo\xc4\x8deni)\n_START_SECTION_\nZgodovina\n_START_PARAGRAPH_\nPoleti 1942 je Kopenska vojska ZDA ustanovila Norve\xc5\xa1ki bataljon iz Norve\xc5\xbeanov, norve\xc5\xa1kih beguncev in Ameri\xc4\x8danov norve\xc5\xa1kega rodu; pogoj za dodelitev v enoto je bilo znanje norve\xc5\xa1\xc4\x8dine._NEWLINE_Urejenje se je pri\xc4\x8delo julija 1942 in je bilo usmerjeno v nekonvencionalno bojevanje (voja\xc5\xa1ko smu\xc4\x8danje, gorsko bojevanje, gverilsko bojevanje,...). Decembra istega leta se je v Koloradu pri\xc4\x8delo zimsko urjenje, pri \xc4\x8demer je bilo veliko in\xc5\xa1truktorjev iz vrst Kraljeve norve\xc5\xa1ke kopenske vojske._NEWLINE_Septembra 1943 je bil bataljon poslan v Anglijo; ker invazija na Norve\xc5\xa1ko ni bila ve\xc4\x8d v na\xc4\x8drtu, so spremenili tudi na\xc4\x8drt za enoto. Sprva je bataljon postal pri\xc5\xa1tabni bataljon 1. armade, nato pa je bil junija 1944 preme\xc5\xa1\xc4\x8den v Francijo; tu so nadaljevali urjenje in opravljali stra\xc5\xbearsko dol\xc5\xbenost._NEWLINE_Konec avgusta 1944 so bili dodeljeni 2. oklepni diviziji, pri \xc4\x8demer je bataljon do\xc5\xbeivel prvi boj; pozneje se je bataljon bojeval tudi pod 30. pehotno divizijo._NEWLINE_Novembra 1944 je bil bataljon preme\xc5\xa1\xc4\x8den v zaledje 1. armade, kjer so iskali nem\xc5\xa1ke padalce. Med decembrom 1944 in januarjem 1945 je bataljon sodeloval v ardenski ofenzivi._NEWLINE_Potem je bil bataljon preme\xc5\xa1\xc4\x8den v Francijo, kjer je postal del 474. pehotnega bataljona; polk ni bil vpleten v nobeno ve\xc4\x8djo bitko._NEWLINE_Junija 1945 je bil Norve\xc5\xa1ki bataljon poslan v Oslo, kjer je opravljal ceremonialne dol\xc5\xbenosti ob koncu vojne._NEWLINE_V ZDA se je bataljon vrnil oktobra 1945 in bil posledi\xc4\x8dno razpu\xc5\xa1\xc4\x8den.'